CELEX: 32010D0085
Language: el
Date: 2010-02-09 00:00:00
Title: 2010/85/: Απόφαση της Επιτροπής, της 9ης Φεβρουαρίου 2010 , για τον καθορισμό των κατηγοριών επιδόσεων όσον αφορά την αντίδραση στη φωτιά ορισμένων δομικών προϊόντων και ειδικότερα των επιστρώσεων από τσιμέντο, των επιστρώσεων από θειικό ασβέστιο και των επιστρώσεων δαπέδων από συνθετική ρητίνη [κοινοποιηθείσα υπό τον αριθμό Ε(2010) 772] (Κείμενο που παρουσιάζει ενδιαφέρον για τον ΕΟΧ)

11.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 38/17
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Φεβρουαρίου 2010
   για τον καθορισμό των κατηγοριών επιδόσεων όσον αφορά την αντίδραση στη φωτιά ορισμένων δομικών προϊόντων και ειδικότερα των επιστρώσεων από τσιμέντο, των επιστρώσεων από θειικό ασβέστιο και των επιστρώσεων δαπέδων από συνθετική ρητίνη
   [κοινοποιηθείσα υπό τον αριθμό Ε(2010) 772]
   (Κείμενο που παρουσιάζει ενδιαφέρον για τον ΕΟΧ)
   (2010/85/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 20 παράγραφος 2,
   Εκτιμώντας τα ακόλουθα:
   
               (1)
            
            
               Η οδηγία 89/106/ΕΟΚ του Συμβουλίου προβλέπει ότι, για να λαμβάνονται υπόψη τα διαφορετικά επίπεδα προστασίας για τα δομικά έργα σε εθνικό, περιφερειακό ή τοπικό επίπεδο, μπορεί να είναι αναγκαία η θέσπιση, στα ερμηνευτικά έγγραφα, κατηγοριών που αντιστοιχούν στην επίδοση των προϊόντων όσον αφορά κάθε βασική απαίτηση. Τα εν λόγω έγγραφα έχουν δημοσιευτεί ως «Ανακοίνωση της Επιτροπής σχετικά με τα ερμηνευτικά έγγραφα της οδηγίας 89/106/ΕΟΚ (2)».
            
         
               (2)
            
            
               Όσον αφορά τη βασική απαίτηση πυρασφάλειας, στο ερμηνευτικό έγγραφο αριθ. 2 παρατίθενται μια σειρά αλληλένδετα μέτρα τα οποία καθορίζουν από κοινού τη στρατηγική για την πυρασφάλεια η οποία μπορεί να αναπτυχθεί με διάφορους τρόπους στα κράτη μέλη.
            
         
               (3)
            
            
               Στο ερμηνευτικό έγγραφο αριθ. 2, ως ένα από τα μέτρα αυτά προσδιορίζεται ο περιορισμός της εκδήλωσης πυρκαγιάς καθώς και της εξάπλωσης φωτιάς και καπνού σε μια δεδομένη περιοχή με περιορισμό της συμβολής των δομικών προϊόντων στην πλήρη ανάπτυξη πυρκαγιάς.
            
         
               (4)
            
            
               Ο βαθμός αυτού του περιορισμού μπορεί να εκφραστεί μόνο με διαφορετικούς βαθμούς επίδοσης της αντίδρασης των προϊόντων στη φωτιά κατά την τελική χρήση τους.
            
         
               (5)
            
            
               Βάσει εναρμονισμένης λύσης, θεσπίστηκε σύστημα κατηγοριών με την απόφαση 2000/147/ΕΚ της Επιτροπής, της 8ης Φεβρουαρίου 2000, περί εφαρμογής της οδηγίας 89/106/ΕΟΚ του Συμβουλίου αναφορικά με την ταξινόμηση των δομικών προϊόντων ανάλογα με τη συμπεριφορά τους απέναντι στη φωτιά (3).
            
         
               (6)
            
            
               Στην περίπτωση των επιστρώσεων από τσιμέντο, των επιστρώσεων από θειικό ασβέστιο και των επιστρώσεων δαπέδων από συνθετική ρητίνη, είναι αναγκαίο να χρησιμοποιείται η ταξινόμηση που καθορίστηκε με την απόφαση 2000/147/ΕΚ.
            
         
               (7)
            
            
               Οι επιδόσεις πολλών δομικών προϊόντων και/ή υλικών όσον αφορά την αντίδρασή τους στη φωτιά, κατά την έννοια της ταξινόμησης που προβλέπεται στην απόφαση 2000/147/ΕΚ, είναι επαρκώς τεκμηριωμένες και γνωστές στους υπεύθυνους για θέματα πυρασφάλειας στα κράτη μέλη, ώστε να μην απαιτούνται δοκιμές για αυτή τη συγκεκριμένη παράμετρο επιδόσεων.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής δομικών κατασκευών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα ορίζονται τα δομικά προϊόντα και/ή υλικά τα οποία ικανοποιούν όλες τις απαιτήσεις της παραμέτρου επιδόσεων «αντίδραση στη φωτιά» χωρίς να απαιτούνται περαιτέρω δοκιμές.
   Άρθρο 2
   Στο παράρτημα της παρούσας απόφασης παρατίθενται οι ειδικές κατηγορίες που πρέπει να εφαρμόζονται σε διαφορετικά δομικά προϊόντα και/ή υλικά, στο πλαίσιο της ταξινόμησης όσον αφορά την αντίδραση στη φωτιά που εγκρίθηκε με την απόφαση 2000/147/ΕΚ.
   Άρθρο 3
   Τα προϊόντα ταξινομούνται σε συνάρτηση με την τελική τους χρήση, εφόσον είναι γνωστή.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Φεβρουαρίου 2010.
      
         
            Για την Επιτροπή
         
         Günter VERHEUGEN
         
            Αντιπρόεδρος
         
      
   
   
      (1)  ΕΕ L 40 της 11.2.1989, σ. 12.
   
      (2)  ΕΕ C 62 της 28.2.1994, σ. 1.
   
      (3)  ΕΕ L 50 της 23.2.2000, σ. 14.
   
      ΠΑΡΑΡΤΗΜΑ
      Οι πίνακες που παρατίθενται στο παρόν παράρτημα περιέχουν δομικά προϊόντα και/ή υλικά τα οποία ικανοποιούν όλες τις απαιτήσεις της παραμέτρου επιδόσεων «αντίδραση στη φωτιά» χωρίς να απαιτούνται δοκιμές.
      
         Πίνακας 1
      
      
         Κατηγορίες επιδόσεων όσον αφορά την αντίδραση στη φωτιά επιστρώσεων από τσιμέντο και επιστρώσεων από θεικό ασβέστιο
      
      
                  Προϊόν (1)
                  
               
               
                  Μέγιστο πάχος στρώσης
                  (mm)
               
               
                  Περιεκτικότητα σε οργανική ύλη
                  (% σε βάρος)
               
               
                  Κατηγορία (2)
                  
               
            
                  Επιστρώσεις από τσιμέντο σύμφωνα με το πρότυπο EN 13813
               
               
                  30
               
               
                  < 20
               
               
                  E
               
            
                  Επιστρώσεις από θειικό ασβέστιο σύμφωνα με το πρότυπο EN 13813
               
            
         
      
         Πίνακας 2
      
      
         Κατηγορίες επιδόσεων όσον αφορά την αντίδραση στη φωτιά επιστρώσεων δαπέδων από συνθετική ρητίνη
      
      
                  Προϊόν (3)
                  
               
               
                  Μέγιστο πάχος στρώσης
                  (mm)
               
               
                  Περιεκτικότητα σε οργανική ύλη
                  (% σε βάρος)
               
               
                  Κατηγορία (4)
                  
               
            
                  Επιστρώσεις δαπέδων από συνθετική ρητίνη χωρίς πληρωτικά, με συνδετικό υλικό από εποξική ρητίνη ή ρητίνη πολυουρεθάνης ή πολυμεθυλμεθακρυλική ρητίνη ή ρητίνη βινυλεστέρα σύμφωνα με το πρότυπο EN 13813
               
               
                  4
               
               
                  100
               
               
                  E ή Efl
                  
               
            
                  Επιστρώσεις δαπέδων από συνθετική ρητίνη με πληρωτικά, με συνδετικό υλικό από εποξική ρητίνη ή ρητίνη πολυουρεθάνης ή πολυμεθυλμεθακρυλική ρητίνη ή ρητίνη βινυλεστέρα και πληρωμένη με ορυκτά αδρανή υλικά σύμφωνα με το πρότυπο EN 13813
               
               
                  10
               
               
                  < 75
               
            
                  Επιστρώσεις δαπέδων από συνθετική ρητίνη με πληρωτικά, με επίπαση πυριτικής άμμου με συνδετικό υλικό από εποξική ρητίνη ή ρητίνη πολυουρεθάνης ή πολυμεθυλμεθακρυλική ρητίνη ή ρητίνη βινυλεστέρα και πληρωμένη με ορυκτά αδρανή υλικά σύμφωνα με το πρότυπο EN 13813
               
               
                  10
               
               
                  < 75
               
            
         (1)  Τοποθετούνται σε υπόστρωμα τουλάχιστον κατηγορίας D-s2,d0, με ελάχιστο πάχος 12 mm και με ελάχιστη πυκνότητα 680 kg/m3.
      
         (2)  Κατηγορία Ε όπως ορίζεται στον πίνακα 1 του παραρτήματος της απόφασης 2000/147/ΕΚ της Επιτροπής όταν η επίστρωση χρησιμοποιείται ως υπόστρωμα.
      
         (3)  Τοποθετούνται σε υπόστρωμα τουλάχιστον κατηγορίας A2-s1,d0 με ελάχιστο πάχος 6 mm και με ελάχιστη πυκνότητα 1 800 kg/m3.
      
         (4)  Κατηγορία Ε όπως ορίζεται στον πίνακα 1 του παραρτήματος της απόφασης 2000/147/ΕΚ της Επιτροπής όταν η επίστρωση χρησιμοποιείται ως υπόστρωμα ή κατηγορία Efl όπως ορίζεται στον πίνακα 2 του παραρτήματος της απόφασης 2000/147/ΕΚ της Επιτροπής όταν η επίστρωση χρησιμοποιείται ως επιφάνεια χρήσης.